• Hierdie artikel moet in samehang gelees word met veral hierdie ander artikels oor die Eerste Wêreldoorlog:
AN die een kant was daar die Geallieerde Magte—vernaamlik die Britse Ryk, waaronder Suid-Afrika, asook Frankryk, Italië, die keiserlike Rusland en mettertyd ook Amerika. Ter see het hulle met hul sterker vlote ’n blokkade probeer afdwing om die vyand se noodsaaklike toevoerroetes af te sny.
Die uiteinde was ’n afgedankste nederlaag ter see vir Duitsland en sy bondgenote, net soos dit op die land gebeur het. Die Eerste Wêreldoorlog se stryd op die oseane by Europa sou nie die dodelike sofistikasie van dié van die Tweede Wêreldoorlog hê nie, maar as ’n oefening vir die andersoortige seeslagte van die latere jare bly dit steeds van groot historiese belang.
Teen daardie tyd was ’n nuwe wapen aan die ontwikkel—die vliegtuig. Dié sou nie net die aard van die seeoorlog ingrypend verander nie, maar ook aan alle toekomstige oorloë ’n nuwe, aakliger wending gee.